Cijenjeni korisnici,

u cilju unapređenja poslovanja provedene su statusne i organizacijske promjene u trgovačkom društvu Zagrebački holding. Vezano za upite korisnika da li će navedene promjene utjecati na postojeći model Jedinstvene uplatnice, odnosno da li ćete umjesto jedne uplatnice dobivati više uplatnica za pružene usluge, sa zadovoljstvom Vas želimo informirati o sljedećem:

* postojeći model Jedinstvene uplatnice ostaje na snazi i zakonski je prilagođen statusnim i organizacijskim promjenama u poslovanju Zagrebačkog holdinga;
* Jedinstvena uplatnica mijenja samo svoj vizualni identitet, ali model naplate i dalje ostaje isti – jedinstven iznos obračunat na jednom nalogu za plaćanje, za sve naknade i usluge (komunalna naknada, naknada za uređenje voda, usluga skupljanja, odvoza i odlaganja komunalnog otpada, naknada za utrošak vode, zaštićena/ugovorna najamnina za stanove u vlasništvu Grada Zagreba, pričuva za prostore u stambenim zgradama koji su pod upravljanjem GSKG d.o.o.);
* kako bi osigurali visoku razinu usluge, u model jedinstvene uplatnice postupno uključujemo i preostale korisnike komunalnih usluga koje pruža Zagrebačk holding, a koji u ovom trenutku nisu uključeni u jedinstven sustav naplate.

**Molimo sve korisnike, koji to još nisu učinili, da nam dostave svoj OiB, jer na taj način omogućavate da Vam osiguramo još bolju uslugu i sprečavate mogućnost dobivanja više, a ne samo jedne uplatnice.**

Ukoliko se na računu koji smo Vam dostavili već nalazi upisan OIB (na računu gore desno), molimo Vas da isti provjerite te u slučaju da je OIB pogrešan, ispunite priloženi dokument i dostavite ga na jedan od navedenih načina:

* telefax br: **01 / 4829-424, 4829-117**
* e-mail adresa: [**centarzakorisnike@zgh.hr**](mailto:centarzakorisnike@zgh.hr)
* osobno na šalteru **Info centra GSKG-a, Savska cesta 1**
* poštom na adresu: **GSKG d.o.o., Savska cesta 1, 10000 Zagreb**
* putem web aplikacije **Prijava matičnih podataka** kojoj možete pristupiti na [www.zgh.hr](http://www.zgh.hr) ili [www.zagreb.hr](http://www.zagreb.hr)

U slučaju da je na Vašoj nekretnini (stan, kuća, vikend objekt) došlo do promjene vlasništva, a račune za komunalne naknade/usluge dobivate naslovljene na prethodnog vlasnika, molimo da prema čl.28 Odluke o komunalnoj naknadi (Službeni glasnik Grada Zagreba 19/2001.) uz dolje navedene podatke dostavite i dokumentaciju (vlasnički list/rješenje o nasljeđivanju/kupoprodajni ili darovni ugovor) temeljem koje bismo Vas evidentirali kao novog obveznika/korisnika.

Zahvaljujemo na razumijevanju te vjerujemo da ćete i nadalje podržavati naše napore za poboljšanjem kvalitete usluga koje Vam pružamo!

S poštovanjem,

Zagrebački holding d.o.o.

**Molimo ispuniti i dostaviti**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **IME I PREZIME/NAZIV OBVEZNIKA** | | |  | |  | | | | | | | | | | | | | | | | | | | | | | | | |
|  |  |  | |  | |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **BROJ OBVEZNIKA** |  |  | | | |  | |  | |  | |  | |  | |  | |  | |  | |  | |  | |  | |  | |
|  |  |  | |  | |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **BROJ OBJEKTA** |  |  | | | |  | |  | |  | |  | |  | |  | |  | |  | |  | |  | |  | |  | |
|  |  |  | |  | |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **OIB** |  |  | | | |  | |  | |  | |  | |  | |  | |  | |  | |  | |  | |  | |  | |
|  |  |  | |  | |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **TELEFON / GSM** |  |  | | | | | | | | | | | | | | | | | | | | | | | | | | | |
|  |  |  | |  | |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **E-MAIL** |  |  | | | | | | | | | | | | | | | | | | | | | | | | | | | |

Potpis obveznika/korisnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_